**Elias Ricardo Figueroa Brander** (ispancha: *Elías Ricardo Figueroa Brander*)-chililik futbolchi, himoyachi.1946-yil 25-oktyabrda Valparaiso shahrida tavallud topgan.Oʻz mamlakati tarixidagi eng buyuk futbolchilardan biri.Uchta jahon chempionati ishtirokchisi-1966,1974 va 1982-yillardagi ahon chempionatlari.Figueroa 1970-yillarda dunyoning eng yaxshi futbolchilaridan biri boʻlgan, oʻshanda Braziliyaning „Internasional" jamoasi oʻyinchisi sifatida u Janubiy Amerikaning ketma-ket uch marta (1974-1976) eng yaxshi futbolchisi sifatida tan olingan.Urugvayning „Penyarol" jamoasida ham oʻynagan.

Tarjimai holi
-------------

 Elias Figueroa 1960-yillarning oxirida
Faoliyatini kamtarona „Union La Kalera" klubida boshlagan. 1967-1972-yillarda u 1960-yillarda Janubiy Amerikaning eng yaxshi klublaridan biri boʻlgan „Penyarol" klubida oʻynagan va u bilan ikki marta Urugvay chempionligini qoʻlga kiritgan. 1970-yillarda Figueroaga chinakam jahon shuhrati Braziliyaning „Internacional" klubidagi oʻyinlari olib keldi, u bilan u ikki marta Braziliya chempioni unvonini qoʻlga kiritdi va 6 marta Liga Gaushani qoʻlga kiritdi.Valdomironing uzatmasidan keyin urgan goli „Inter"ga Braziliya futboli tarixida ilk chempionlikni nishonlash imkonini berdi.

1967 va 1968-yillarda Urugvayda,1974,1975,1976-yillarda Janubiy Amerikada, 1975 va 1976-yillarda Braziliyada, 1977 va 1978-yillarda Chili terma jamoasining eng yaxshi futbolchisi deb topilgan.1975 va 1976-yillarda Elias Figueroa FIFA talqiniga koʻra dunyoning eng yaxshi futbolchisi sifatida ham tan olingan.

### Terma jamoada

Elias Figueroa Chili terma jamoasidagi debyutini 1966-yil 23-fevralda SSSR terma jamoasi bilan oʻrtoqlik oʻyinida oʻtkazdi va oʻyin 0:2 hisobida yakunlandi.Milliy terma jamoa tarkibida Figueroa 1966,1974 va 1982-yillarda uchta jahon chempionatida,1967-yilda Chili terma jamoasi bronza medalini qoʻlga kiritgan Janubiy Amerika chempionatida va 1979-yilda Chili terma jamoasi kumush medalni qoʻlga kiritgan Amerika kubogida qatnashgan.Shu tariqa uning jahon chempionatidagi birinchi va oxirgi chiqishlari orasida 16 yil farq oʻtdi.Futbol tarixida atigi sakkiz kishi bir xil natijani koʻrsatgan-Antonio Karbaxal,Lotar Matteus va Rafael Markes (har biri beshta chempionat),Juzeppe Bergomi,Rigober Song va Samuel EtoʻO (har biri toʻrtta chempionat), shuningdek,Ugo Sanches (uchta chempionat) va Farid Mondragon (ikkita chempionat).Figueroa terma jamoada soʻnggi bor 1982-yil 24-iyun kuni Jazoirga qarshi 1982-yilgi jahon chempionati oʻyinida maydonga tushgan va oʻsha uchrashuv chililiklarning 2:3 hisobidagi magʻlubiyati bilan tugagan.Figueroa terma jamoa safida jami 46 ta rasmiy oʻyin oʻtkazib,2 ta gol urgan.

Yutuqlar
--------

### Jamoaviy

**Chili terma jamoasi**
* Janubiy Amerika chempionatining bronza medali sovrindori-1967
* Amerika kubogi kumush medali sohibi-1979
* Bernardo OʻXiggins kubogi gʻolibi-1966
* Xuan Pinto Dyuran kubogi sohibi-1979

„**Santyago Uonderers**"
* Chili chempionatining bronza medali sovrindori-1966

**"Penyarol"**
* Urugvay chempioni-1967,1968
* Urugvay chempionatining kumush medali sohibi-1969, 1970,1971
* Libertadores kubogi finalchisi-1970

**"Internasional"**
* Braziliya chempioni-1975,1976
* Braziliya chempionatining bronza medali sovrindori-1972
* Rio Grande do Sul shtati chempioni-1971,1972,1973, 1974,1975,1976

**"Palestino"**
* Chili chempioni-1978
* Chili chempionatining bronza medali sovrindori-1977
* Chili kubogi sohibi-1978

**"Kolo-Kolo"**
* Chili chempionatining kumush medali sovrindori-1982
* Chili kubogi sohibi-1982

### Shaxsiy

* FIFA talqini boʻyicha Jahonning eng yaxshi oʻyinchisi-1976
* 1974-Jahon chempionati ramziy terma jamoasi tarkibida
* Janubiy Amerikada yilning eng yaxshi futbolchisi-1974,1975,1976
* Janubiy Amerikaning uchinchi futbolchisi-1977
* Janubiy Amerikada yilning eng yaxshi futbolchisi nomzodi-1972,1973,1978,1981
* Braziliyaning "Oltin to'p" mukofoti-1972,1976
* Braziliyaning „Kumush toʻp" sohibi-1972,1974,1975, 1976
* IFFHS maʼlumotlariga koʻra XX-asrning eng yaxshi futbolchilari roʻyxatida-37 oʻrin
* IFFHS maʼlumotlariga koʻra XX-asrning Janubiy Amerikaning eng yaxshi futbolchilari roʻyxatida 8-oʻrin
* FIFA 100 roʻyxatiga kiritilgan
* Uchta jahon chempionatida qatnashgan yagona chililik
* U oʻynagan barcha jamoalarda sardor boʻlgan

Manbalar
--------

1. ↑  solofutbol.cl(isp.)
2. ↑  Elias Figueroa //
3. ↑  FIFA World Cup All-Star Team — Football world Cup All Star Team

* 4.Profil na sayte FIFA.com (angl.)
* 5.Profil igroka na worldfootball.net(olm.)
* 6.Statistika matchey za sbornuyu Chili na sayte solofutbol.cl
* 7.Biografiya na sayte „Internasonala"